Aramo

La Aramo aŭ Karao, Aramus guarauna, estas birdospecio kiu aspektas kiel granda ralo sed estas skelete pli proksima al la gruoj. Ĝi estas la ununura viva specio en la genro Aramus kaj en la familio Aramedoj. Ĝi troviĝas ĉefe en humidejoj de varmaj partoj de Ameriko, el Florido al norda Argentino. Ĝi manĝas moluskojn, kun dieto kie hegemonias Ampulariedoj de la genro Pomacea."National Geographic" Field Guide to the Birds of North America ISBN 0-7922-6877-6

Taksonomio kaj sistematiko
maldekstre|eta|Flugante
La Aramo estis metita en la familion Aramidae, kiu siavice estas metita kun la gruoj kaj la raloj en la ordo Gruiformes. Oni sugestis, ke la Aramo estas proksima al la familio de ibisoj kaj kulerbekuloj nome Threskiornithidae (Treskiornitedoj), bazite sur kunhavitaj birdaj laŭsoj. La taksonomio de Sibley kaj Ahlquist, bazita sur hibridiĝo pere de DNA–DNA, sugestis, ke la plej proksimaj parencoj de la Aramo estus la Heliornitedoj (Heliornithidae), kaj eĉ Sibley kaj Monroe metis tiun specion en tiun familion en 1990. Pli ĵusaj studoj trovis malmultan subtenon por tiu rilato. Pli ĵusaj studoj pere de DNA konfirmis proksiman rilaton aparte kun la gruoj, kaj tial la Aramo restis kiel familio proksima al la gruoj kaj ambaŭ kiel frataj taksonoj el la Psofiedoj.

Subspecioj
Inter 1856 kaj 1934, la Aramo estis traktita kiel du specioj, unu en Sudameriko (Aramus guarauna) kaj la alia en Centrameriko, Karibio kaj Florido (Aramus pictus). Nuntempe, ĝi estas traktita kiel unusola specio kun kvar subspecioj. Kun la nomiga subspecio A. g. guarauna, oni agnoskis la subspeciojn A. g. dolosus, A. g. elucus (ambaŭ de J. L. Peters, 1925), kaj A. g. pictus (F. A. A. Meyer, 1794). La diferenco inter la subspecioj estas rilataj al malgrandaj diferencoj laŭ grando kaj plumaro.
 Aramus guarauna guarauna - Sudameriko (escepte la arida okcidenta marbordo, Andoj kaj ekstrema sudo)
 Aramus guarauna pictus - Florido, Georgio, Bahamoj, Kubo kal Jamajko
 Aramus guarauna elucus - Hispaniolo kaj (iam) Puerto Rico
 Aramus guarauna dolosus - Sudokcidenta Meksiko ĝis Panamo

Priskribo
eta|maldekstre|Aramo
La aramo estas iom granda birdo, 64 ĝis 73 cm longa, kun enverguro de 101 ĝis 107 cm. Korpa maso gamas el 900 ĝis 1300 g, averaĝe ĉe 1080 g. La maskloj estas iom pli grandaj ol la inoj, sed ne estas videbla diferenco en plumaro. Ties plumaro estas malhelbruna kun oliveca brilo supre. La plumoj de la kapo, kolo, flugilkovriloj, kaj multo de la dorso kaj de malsupraj partoj (escepte la malantaŭo) estas markata per blanka koloro, kio faras ke la korpo aspektas strieca kaj la kapo kaj la kolo helgrizaj. Ĝi havas longajn, malhelgrizajn gambojn kaj longan kolon. Ĝia beko estas longa, peza, kaj kurba malsupren, flaveca kun pli malhela pinto. La beko estas iom malferma sed ne en la pinto por helpi la pinĉilecan agadon por eligi helikojn el iliaj konkoj, kaj en multaj individuoj la kurbaj pintoj estas ion dekstren, kiel la konkoj de la Ampulariedoj. La blankaj markoj estas iom malpli rimarkindaj en la unujaruloj. Iliaj flugiloj estas larĝaj kaj rondoformaj kaj ties vosto estas mallonga. Ĝi estas ofte konfuzita kun nematuruloj de Amerika blanka ibiso.

 Referencoj 

Kategorio:Gruoformaj